Diari Oficial de la Generalitat Valenciana


Sumari del DOGV 4871, del 27-10-2004 (2004/10167)

ORDRE de 22 d'octubre de 2004, de la Conselleria d'Agricultura, Pesca i Alimentació, per la qual s'amplia l'import global màxim per a l'any 2004 de determinades subvencions gestionades per la Sotssecretaria.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4871

Data del DOGV
:   27-10-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/10945


Data del document
:   22-10-2004

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * organització de les professions
    * agrupació de productors agraris
    * jove
    * jove agricultor
    * suport econòmic
    * dona
    * mà d'obra femenina
    * reciclatge professional
    * associació professional
    * ajuda a l'agricultura
    * hàbitat rural
    * acta de congrés

ORDRE de 22 d'octubre de 2004, de la Conselleria d'Agricultura, Pesca i Alimentació, per la qual s'amplia l'import global màxim per a l'any 2004 de determinades subvencions gestionades per la Sotssecretaria. [2004/10691]
  
L'article 47.11 del Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell, exigix que en les bases reguladores de la concessió de subvencions s'indiquen la línia o línies de subvenció que les financen i l'import global màxim destinat a estes. Estos extrems depenen de la Llei Anual de Pressupostos, en estos moments, la Llei 17/2003 de 30 de desembre, de Pressupostos de la Generalitat Valenciana, per a l'exercici 2004 (DOGV número 4.661, de 31.12.2003).
  
L'Ordre de 21 de setembre de 2004, de la Conselleria d'Agricultura, Pesca i Alimentació (DOGV número 4.850, de 27.09.2004), va establir els imports globals màxims de determinades línies pressupostàries corresponents a subvencions gestionades per la Sotssecretaria per al present exercici de 2004, estos imports han sigut modificats per Acord del Consell de 17 de setembre de 2004, amb açò procedix la publicació dels nous imports.
  
Per les raons exposades, vista la proposta del sotssecretari, en l'exercici de les funcions que tinc atribuïdes,
  
ORDENE
  
Article únic
  
Es modifica l'import global màxim destinat l'any 2004, de les subvencions regulades per les disposicions indicades en este article, i gestionades per la Sotssecretaria, en els termes que a continuació s'assenyalen:
  
Programa 711.10. Direcció i Servicis Generals.
  
- Ordre de 27 de març de 1996, de la Conselleria d'Agricultura i Medi Ambient, per la qual es regula la concessió d'ajudes a les organitzacions professionals agràries, OPA, (DOGV número 2.734, de 24.04.1996), modificada per l'Ordre de 15 d'abril de 2002, de la Conselleria d'Agricultura, Pesca i Alimentació (DOGV número 4.247, de 13.05.2002).
  
Codi línia: T0196000.
  
S'incrementa en 99.960,00 euros, i resulta un import global màxim de 591.900,53 euros.
  
Mantenen la seua vigència els altres aspectes que es regulen en la indicada ordre de referència.
  
- Ordre de 6 d'abril de 1999, de la Conselleria d'Agricultura, Pesca i Alimentació, per la qual es regula la concessió d'ajudes a actuacions que promoguen la integració de la dona en l'àmbit rural (DOGV número 3.479, de 22.03.1999).
  
Codi línia: T2814000.
  
S'incrementa en 28.416,00 euros, i resulta un import global màxim de 63.000,82 euros.
  
Mantenen la seua vigència els altres aspectes que es regulen en la indicada ordre de referència.
  
- Ordre de 24 de març de 2000, de la Conselleria d'Agricultura, Pesca i Alimentació, per la qual es regula la concessió d'ajudes per a la promoció associativa i representativa dels jóvens agricultors (DOGV número 3.727, de 10.04.2000).
  
Codi línia: T3045000.
  
S'incrementa en 19.125,00 euros, i resulta un import global màxim de 60.999,98 euros.
  
Mantenen la seua vigència els altres aspectes que es regulen en la indicada ordre de referència.
  
Disposició final
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 22 d'octubre de 2004.
  
El conseller d'Agricultura, Pesca i Alimentació,
  
JUAN GABRIEL COTINO FERRER